
עיריית נתניה 
הודעה בדבר אפשרות להקצאת קרקע לגוף ציבורי
מגרש להקמת בית כנסת ברח' נתן יהונתן
בשכונת עיר ימים נתניה
ניתנת בזאת הודעה, כי בעיריית נתניה התקבלה בקשתה של עמותת "בית כנסת יד רחמים בעיר ימים נתניה" (ע"ר), להקצאת מגרש בשטח של כ-500 מ"ר, על חלק מחלקה 5 בגוש 9042 ששטחה הכולל 7,726 מ"ר, ברח' נתן יהונתן, בשכונת עיר ימים נתניה - למטרת הקמת וניהול בית כנסת. 
מאחר ובעקבות מודעה שפרסמה העירייה לא התקבלו בקשות נוספות להקצאת הנכס הנ"ל, בדעת העירייה להקצותו לעמותת "בית כנסת יד רחמים בעיר ימים נתניה".
כל המעוניין להתנגד להקצאה הנ"ל, מוזמן לפנות בכתב לאגף הנכסים בעיריית נתניה, לפי הכתובת: רח' הצורן 6 נתניה, וזאת לא יאוחר מתום 45 יום ממועד פרסום זה.

